./data/phi0914/phi00127/phi0914.phi00127.perseus-lat2.xml
Titus Livius (Livy)
De reconciliatione etiam gratiae eorum in senatu actum est       principio facto a Q  Fabio Maximo  inimicitiae autem nobiles inter eos erant et acerbiores eas       indignioresque Livio sua calamitas fecerat quod spretum se in ea fortuna       credebat  Itaque is magis inplacabilis erat et nihil opus esse       reconciliatione aiebat:  acrius et intentius omnia gesturos       timentes ne  crescendi ex se inimico conlegae potestas fieret  vicit tamen auctoritas senatus ut positis simultatibus communi animo       consilioque administrarent rem publicam  provinciae iis non permixtae regionibus, sicut superioribus annis,       sed diversae extremis Italiae finibus, alteri adversus Hannibalem Bruttii et       Lucani, alteri Gallia adversus  Hasdrubalem, quem iam Alpibus adpropinquare fama erat, decreta            exercitum e duobus qui in Gallia quique in Etruria esset, addito       urbano, eligeret quem mallet, qui Galliam esset sortitus  cui Bruttii provincia evenisset, novis legionibus urbanis scriptis,       utrius mallet consulum prioris anni exercitum sumeret;  relictum a consule exercitum Q  Fulvius proconsul acciperet, eique       in annum imperium esset  et C  Hostilio, cui pro Etruria Tarentum mutaverant provinciam, pro       Tarento Capuam mutaverunt; legio una data est,  cui       Fulvius proximo anno praefuerat